অভিযোগের বিষয়ে জানতে চাইলে আকবর শাহ থানার ওসি জসিম উদ্দিন কালের কণ্ঠকে বলেন, ‘টকনাফে চাকরি করার সময় সাইফুলসহ অনেকের সঙ্গেই আমার যোগাযোগ ছিল। ওই পরিচয় ছিল তিনি সিঅ্যান্ডএফ ব্যবসায়ী বলে। তবে এটি ব্যক্তিগত সম্পর্ক নয়। আমি কক্সবাজারে চলে আসার পর তাঁর সঙ্গে আর আমার যোগাযোগ নেই।’ সাইফুলকে ইয়াবা কারবারে সহায়তার প্রসঙ্গে ওসি জসিম বলেন, ‘আমার প্রতিপক্ষ আমাকে ঘায়েল করতে এসব ছড়াচ্ছে। তাঁর কোনো ব্যবসা-বাণিজ্যের সঙ্গে আমার সম্পর্ক নেই।’